钦定古今图书集成/历象汇编/庶征典/第021卷 > 北周
## 钦定古今图书集成/历象汇编/庶征典/第021卷 > 北周

### 武帝保定元年夏四月丙子朔日有蚀之冬十月甲戌日有蚀之

三年三月乙丑朔，日有蚀之。

“四年二月庚寅朔，日有蚀之。八月丁亥朔，日有蚀之。
五年正月辛卯，白虹贯日。秋七月辛巳朔，日有蚀之。”
按以上《周书武帝本纪》云云。

### 天和元年正月己卯日有蚀之二月日𩰚四月日交晕白虹贯之按本纪正月己卯日有蚀之二月庚午日𩰚光遂微

日里乌见四月甲子日有交晕白虹贯之。

二年春正月癸酉朔，日有蚀之。十月，有黑气在日中。
十一月戊戌朔，日有蚀之。

按《本纪》，“二年春正月癸酉朔，日有蚀之。冬十月辛卯，
日出入时有黑气一，大如杯，在日中，甲午又加一焉，
经六日乃灭。十一月戊戌朔，日有蚀之。”

三年十一月壬辰朔，日有蚀之。

五年十月辛巳朔，日有蚀之。

六年夏四月戊寅朔，日有蚀之。

按：以上《本纪》云云。

### 建德元年三月癸卯朔日有蚀之九月庚子朔日有蚀之

二年二月辛亥，白虹贯日。

三年二月壬辰朔，日有蚀之。

四年二月丙戌朔，日有蚀之。十二月辛亥朔，日有蚀
之。

五年六月戊申朔，日有蚀之。

按：以上《本纪》云云。

六年十一月甲辰晡时，日中有黑子，大如杯。

按《本纪》不载。　按《隋志》占曰：“君有过而臣不谏，人主
恶之。”

### 静帝大象元年正月日有背二月日中有黑子四月日当蚀不蚀〈按是年宣帝大成元年二月传位于静帝始称大象〉按宣帝本纪大象元年春正月改元大成丙午日有

背：癸丑，日又背。立鲁王衍为皇太子。二月辛巳，传位
于衍，改大成元年为大象元年。癸未，日初出及将入
时，其中并有乌色，大如鸡卵，经四日灭。夏四月壬戌
朔，有司奏言“日蚀不视事，过时不蚀。乃临轩。”

按《隋书天文志》：宣帝大成元年正月丙午、癸丑，日皆
有背。占曰：“臣为逆，有反叛，边将去之。”又曰：“卿大夫欲
为主。”其后隋公作霸，尉迥、王谦、司马消难举兵反。
二年十月甲寅，日有蚀之。

按：《本纪》云云。